You are here: Home » Content » Om die liggaam op te warm voordat aktiwiteite uitgevoer word
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseAC Tags7th Afrikaans LO1:AS7.1.1 LO1:AS7.1.2 LO1:AS7.1.3 Assignment Course This module is included inLens: Siyavula: Arts & Culture (Gr. 7-9)By: SiyavulaReview Status: In Review
Om die liggaam op te warm voordat aktiwiteite uitgevoer wordDans
[LU 1.1]Voordat jy met hierdie aktiwiteit kan begin, moet jy eers jou liggaam opwarm. Die opwarming verminder die kans van beserings en sal die danse makliker maak om uit te voer. Dit sal makliker en meer pret wees as jy die opwarming op maat van musiek doen. Kies musiek wat nie te vinnig is nie. Voorbereiding - staan met jou voete ‘n heupwydte van mekaar af, voete vorentoe, arms langs die sye. Onthou:Dit is belangrik om jou liggaamslyn te behou om die spesifieke spiere wat opgewarm word, te isoleer. Korrekte liggaamslyne sal beserings verhoed. Beweeg slegs die liggaamsdele en spiere soos voorgeskryf. AsemhalingsoefeningAsem in deur die neus vir vier tellings en lig die arms geleidelik sywaarts op. Strek jou ruggraat. Asem uit deur jou mond vir vier tellings en laat jou arms geleidelik sak. Herhaal asemhalingsoefening. Staan met jou voete ‘n heupwydte van mekaar af, knieë effens gebuig, arms langs jou sye.
Lig jou regterarm stadig reguit op tot bo jou kop. Buig jou bolyf na links. Sirkel jou regterarm af soos jou linkerarm opsirkel. Herhaal met die linkerarm en buig na regs. Buig weer na links. Sirkel linkerarm – strek regs in ‘n V-posisie. Laat sak albei arms tot ‘n A posisie. Herhaal vier maal.hou die bewegings sterk en egalig op die maat van die musiek; voer die bewegings met volle omvang van beweging uit; hou jou kop in lyn met jou ruggraat te alle tye.
Loop agt tree vorentoe – swaai arms gemaklik langs sye. Plaas voete bymekaar en ontspan liggaam. Buig bolyf vorentoe – knieë gebuig en hou vir een telling. Strek op, maak rug reguit en buig agtertoe – arms in ‘n A-posisie Hou vir een telling. Herhaal vorentoe- en agtertoe- buigings twee maal. Herhaal hele oefening vier keer.die strek op en agtertoe moenie geforseerd wees nie; die hele beweging moet aaneenlopend wees; moenie jou heupe uitbuig nie; jy moet jou rug buig; moenie jou kop en nek ontspan nie; moenie jou knieë sluit nie.
Loop vorentoe vir vier tellings. Loop agtertoe vir vier tellings. Loop na regs vir vier tellings. Draai om en loop na links vir vier tellings. Herhaal vier keer. Herhaal loopoefening en lig arms skouerhoogte vorentoe. Maak vuiste en druk arms vorentoe en terug op elke maat soos jy vorentoe loop. Loop agtertoe en druk arms bo jou kop en terug op elke maat. Herhaal agt keer.
Herhaal eerste loopoefening en sit die tweede loopoefening by om ‘n kombinasie te vorm. Herhaal agt keer. Jy is welkom om die armbewegings te verander.
Loop drie treë vorentoe – lei met jou regterbeen. Lig jou linkerbeen vorentoe en opwaarts op die vierde maat. Loop na regs vir drie treë – lig jou been op die vierde telling. Draai na agter – loop vir drie tellings na agter (nie agteruit nie) – lig been op die vierde telling. Draai om vorentoe. (Jy is veronderstel om ‘n vierkant te geloop het). Lig jou bene afwisselend regs en links vir agt tellings. Begin weer die oefening lei hierdie keer met jou linkerbeen. Nadat jy die vierkant voltooi het, lig weer jou bene om die beurt links en regs op vir agt tellings. Herhaal die hele oefening vier keer.
Bly op een plek en bring jou regterbeen vorentoe – sit jou hak op die vloer – voet gestrek. Bring jou voet terug na die beginposisie. Ruil bene om en sit die regterhak op die vloer. Herhaal agt keer. Loop Loop vorentoe vir vier tellings (lei regs). Doen vier. Loop agtertoe vir vier tellings. Doen vier. Herhaal vier keer. Kombinasie Kombineer al die oefeninge – begin met die systrekke en eindig met die kombinasie. Herhaal die kombinasie vier keer. Binnebeen-opwarming Loop op die plek vir agt tellings. Maak jou bene oop en loop met oop bene op die plek vir agt tellings. Loop op die plek vir vier tellings. Loop met oop bene op die plek vir vier tellings. Loop vir twee tellings. Loop met oop bene vir twee tellings. Loop met toe en oop bene om die beurt vir agt tellings. Leun Loop met oop bene vir agt tellings – op die plek. Hou bene oop en leun van kant tot kant vir agt tellings. Hou jou bolyf regop en plaas hande op jou heupe. Na agt tellings hou leun na die regterkant – hou posisie vir agt tellings. Draai na regs met jou liggaam en plaas jou hande op die gebuigde knie – die ander been reguit agter jou. Maak jou gebuigde knie reguit – bring bolyf effens afwaarts – hou vir agt tellings. Buig en maak knie reguit agt keer. Herhaal aan die ander kant. Herstel Met bene oop, kyk na voor met gebuigde knieë (plié). Buig en maak bene reguit (agt keer). Loop met oop bene en gebuigde knieë (agt keer). Hou aan loop op die plek en bring bene na mekaar toe. Loop op die plek normaal agt keer.Jy is welkom om enige van hierdie oefeninge te kombineer soos jy wil.Die opwarming moet nie meer as tien minute en minder as drie minute wees nie.
[LU 1.2]Noudat jy opgewarm is, kan ons aktief begin om die verskillende choreografiese ontwerpkonsepte te ondersoek, wat jou in staat sal stel om jou eie dans te skep. Luister aandagtig na jou opvoeder wat vir jou kosbare inligting sal gee om mee te werk. Wees kreatief en geniet dit!1. GroepsbouAlle groepe, groot of klein, van enige dansstyl, val in twee kategorieë:Simmetries: die opbou tot ‘n sentrale punt; elke kant wat dieselfde is as die ander kant, om ‘n gebalanseerde ontwerp te skep. Asimmetries: enige groep wat nie ‘n sentrale fokuspunt het nie, en dus nie ‘n ooglopende gebalanseerde ontwerp het nie.Jy sal in twee groepe geplaas word – een simmetries en een asimmetries.Plaas julleself sodat die groepe uit reguit lyne, sirkels en kurwes bestaan – geskep met julle arms en knieë gebuig of reguit.Kombineer die lyne en kurwes.2. Koöperatiewe groepeGaan na die middel van die dansruimte.Neem een vir een plek in by die leerder in die middel van die dansruimte.Verander die oorspronklike groepsformasie deur elkeen om die beurt te beweeg.Verander die groepsformasie deur op dieselfde tyd te beweeg.Beweeg en verander aanhoudend.Die stemming van die musiek moet gehoorsaam word.3. Ruimte – VloerplanneDie rigting van die vloerplan moet verander met die musiek.Die ontwerpe van die vloerplanne moet in verhouding wees met die lyne en vorms soos uitgevoer, bv.as die dans meestal uit kurwes en vloeiende lyne bestaan, moet die vloerplan in kurwes en sirkels wees; as die dans sterk bewegings en hoekige posisies bevat, moet die vloerplan bestaan uit reguit lyne, vierkante en driehoeke.Eksperimenteer met die bewegings van Oefening 2 en met rigting, vlakke (laag, middel en hoog), simmetries en asimmetries, terwyl julle aan die verskillende vloerplanne werk.Kies ‘n ballade en ‘n populêre vinnige-tempo liedjie met ‘n definitiewe 4/4 maat vir hierdie oefening.Figure 14. ImprovisasieNeem die volgende aspekte in ag wanneer jy vir die volgende oefeninge voorberei:beweeg op enige manier waarop en hoe julle wil, maar julle moet die volgende aspekte gehoorsaam: musiek wat by die stemming van die oefeninge pas; beweging (van een plek na ‘n ander); draai (om om ‘n middelpunt te draai); elevasie (om na ‘n hoër vlak te beweeg); gebare (beweging van die hande, kop of liggaam om ‘n idee of ‘n emosie uit te beeld); gewigsverskuiwing ( om liggaamsgewig van een punt na ‘n ander te skuif); vlakke (middel, hoog, laag); simmetries en asimmetries; tempo en frasering; krag (toegewing en weerstand m.b.t. swaartekrag); aktiewe en passiewe beweging.
Visualiseer julleself as bokkies wat gelukkig in die bos wei. ‘n Vlammetjie (‘n ander leerder) spring op in een groep, dan nog een, totdat die hele bos aan die brand is (leerders is die vlamme), en die bang en benoude bokkies probeer ontsnap. Namate die vuur geleidelik uitbrand, spring die bokkies weg op soek na veiligheid.
Die Kalm en Onstuimige See:
Kies om kurke, drywende planke of swemmers te wees. Die see is rustig, die kurke, planke of swemmers dryf op die see. Die see word geleidelik rof en onstuimig, maar kan nie die kurke, planke of swemmers onderkry nie. As daar swemmers is, kan hulle oorleef of sink.
[LU 1.3]1. Die reg om te kiesVorm groepe van ses tot agt. Kies ‘n tema kies vir julle dans uit Kinderregte. Improviseer ‘n dans deur die volgende vereistes in ag te neem:musiek om die stemming van die tema te pas; die vyf basiese liggaamsaktiwiteite (verwys na Graad 6 Module 4: Dans); choreografiese ontwerpkonsepte (verwys na Aktiwiteit 2.2).Oefen die dans. Voer die dans uit.2. Gestremdheid in dansdie klas sal opgedeel word in drie groepe:Groep A: sit op stoele (parapleë). Groep B: staan (soos in groep A, maar wat wel kan staan). Groep C: loop (die wat kan loop – hulle mag dalk geen arms hê nie, of dalk net een, of hulle bene is in ysters, maar sommige het wel goeie beenbeweging en kan selfs hardloop en skop).Plaas julleself in twee groepe, een aan elke kant van die dansarea, sodat julle kan sien wat die ander groep doen. Groep A: elke groep sit op ‘n ry stoele. Groep B: staan in ‘n ry agter die stoele. Groep C: beweeg in ‘n sirkel om dié wat sit en staan. Groepe A en B moet eksperimenteer met arm- en liggaamsbewegings deur die volgende in ag te neem:gebare met volle omvang van beweging; vlakke (hoog, middel, laag); gewigsverskuiwing;rigting (voor, agter, langsaan, onder); simmetries en asimmetries; toegee aan en weerstand teen swaartekrag; aktiewe en passiewe beweging; isolasie en kombinasie van liggaamsdele (arms, kop, bolyf);Groepe A en B kan dieselfde arm- en liggaamsbewegings uitvoer. Soos julle vorder, is dit baie effektief as die bewegings weerspieël word, of julle kan twee verskillende oefeninge terselfdertyd doen om ‘n patroon te vorm. Groep C moet eksperimenteer met loop, voet- en beenbewegings deur die vyf basiese liggaamsaktiwiteite in ag te neem. Die wat kan, kan selfs hardloop of spring. Die wat staan, kan hulle hande klap op maat van die musiek. Groep C moet ook eksperimenteer met vloerpatrone en groepering en moet groepe A & B in ag neem. Choreografeer die dans met musiek van julle keuse. Voer die dans op.
[LU 1.4]Dit is belangrik dat jy jou spiere strek na elke klas. Indien jy nie strek nie, sal jou spiere styf en seer voel die volgende dag. Kies stadige, rustige musiek.Asemhalingsoefening - staan met voete ‘n heupwydte van mekaar af, arms langs die sye: Asem in deur die neus terwyl jy jou arms bo jou kop lig. Asem uit deur jou mond, laat sak arms en buig knieë terselfdertyd. Herhaal vier keer. Armstrek: neem jou regterarm oor jou bors en trek met die linkerhand die arm na jou liggaam toe – herhaal aan die linkerkant.
Lig jou regterarm reguit op bokant jou kop. Buig jou arm by die elmboog – arm agter jou kop. Trek die regterarm stadig met jou linkerhand na links – hand op jou elmboog. Voel die strek in jou triceps. Hou die strek vir agt tellings. Ruil arms om.
Bolyfstrek: Staan met jou voete’n heupwydte van mekaar af – knieë effens gebuig – arms langs sye. Strek op na die dak met jou arms – strek liggaam op. Staan op jou tone soos jy opstrek. Ontspan jou arms stadig – hou arms reguit – na die kante. Bring arms vorentoe – hou jou hande vas en trek arms vorentoe. Ontspan stadig en neem arms reguit terug. Hou jou hande vas en trek jou arms weg van jou lyf – leun effens vorentoe – kop af. Ontspan arms langs sye.
Onderlyfstrek: Maak bene oop – knieë gebuig – voete wys na buite (plié). Buig knieë en laat regop bolyf afwaarts beweeg. Hou strek vir agt tellings.Draai liggaam na regs - hou bene oop. Voorste been moet gebuig wees – knie in lyn met jou hak. Agterste been moet reguit wees. Druk jou hak van die reguit agterste been af na die vloer. Plaas jou hande op die boonste deel van die gebuigde been. Hou die kuitstrek vir agt tellings. Ontspan en ruil om na die ander kant. Hou die vorige posisie – buig agterste been en probeer die vloer raak met jou knie. Hou die dyspierstrek vir agt tellings. Ontspan en ruil bene om.
Herstel: Herstel na pliéposisie. Bring bene bymekaar. Skud alle ledemate. Buig na jou opvoeder om dankie te sê vir die klas.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 4, 2009 4:28 pm +0000. Add to a lens